ddrg/super_eurlex huggingface dataset:
1)

lēmuma 6. pantā iekļauj šādus punktus: “2.a Šā panta 1. un 2. punktā minētos aizliegumus nepiemēro: a) publiskām struktūrām vai juridiskām personām, vienībām vai struktūrām, kuras saņem publisku finansējumu no Savienības vai dalībvalstīm, ar noteikumu, ka 1. un 2. punktā minētās preces, tehnoloģijas, pakalpojumi un palīdzība ir vajadzīgi vienīgi humanitāriem mērķiem Ukrainas Doneckas un Luhanskas apgabalu valdības nekontrolētajās teritorijās; b) organizācijām un aģentūrām, kurām Savienība veikusi pīlāru novērtējumu un ar kurām Savienība ir parakstījusi finanšu partnerības pamatnolīgumu, uz kā pamata organizācijas un aģentūras darbojas kā Savienības humanitārie partneri, ar noteikumu, ka 1. un 2. punktā minētās preces, tehnoloģijas, pakalpojumi un palīdzība ir vajadzīgi vienīgi humanitāriem mērķiem Ukrainas Doneckas un Luhanskas apgabalu valdības nekontrolētajās teritorijās; c) organizācijām un aģentūrām, kurām Savienība ir piešķīrusi Humanitārās partnerības sertifikātu vai kuras saskaņā ar savām procedūrām ir sertificējusi vai atzinusi kāda dalībvalsts, ar noteikumu, ka 1. un 2. punktā minētās preces, tehnoloģijas, pakalpojumi un palīdzība ir vajadzīgi vienīgi humanitāriem mērķiem Ukrainas Doneckas un Luhanskas apgabalu valdības nekontrolētajās teritorijās; vai d) dalībvalstu specializētajām aģentūrām ar noteikumu, ka 1. un 2. punktā minētās preces, tehnoloģijas, pakalpojumi un palīdzība ir vajadzīgi vienīgi humanitāriem mērķiem Ukrainas Doneckas un Luhanskas apgabalu valdības nekontrolētajās teritorijās. 2.b Gadījumos, uz kuriem neattiecas 2.a punkts, un atkāpjoties no 1. un 2. punkta, dalībvalsts kompetentās iestādes saskaņā ar tādiem vispārīgiem un īpašiem noteikumiem, kādus tās uzskata par piemērotiem, var piešķirt īpašas vai vispārīgas atļaujas pārdot, piegādāt, nodot vai eksportēt 1. punktā minētās preces vai tehnoloģijas un sniegt 2. punktā minētos pakalpojumus un palīdzību pēc tam, kad tās ir konstatējušas, ka šādas preces, tehnoloģijas, pakalpojumi un palīdzība ir vajadzīgi vienīgi humanitāriem mērķiem Ukrainas Doneckas un Luhanskas apgabalu valdības nekontrolētajās teritorijās. Attiecīgā dalībvalsts divu nedēļu laikā pēc atļaujas piešķiršanas informē pārējās dalībvalstis un Komisiju par jebkuru atļauju, kas piešķirta saskaņā ar šo punktu.”;
(4)

Padome 2022. gada 24. janvārī apstiprināja secinājumus, kuros tā nosodīja agresīvās darbības un draudus, ko Krievija nepārtraukti vērš pret Ukrainu, un aicināja Krieviju mazināt saspīlējumu, ievērot starptautiskās tiesības un konstruktīvi iesaistīties dialogā, izmantojot izveidotos starptautiskos mehānismus. Padome atkārtoti apstiprināja, ka Savienība ir pilnībā apņēmusies ievērot pamatprincipus, uz kuriem balstās Eiropas drošība un kuri ir nostiprināti Apvienoto Nāciju Organizācijas (ANO) Statūtos un Eiropas Drošības un sadarbības organizācijas (EDSO) dibināšanas dokumentos, tostarp Helsinku Nobeiguma aktā un Parīzes Hartā. Minētie pamatprincipi jo īpaši ietver valstu suverēno vienlīdzību un teritoriālo integritāti, robežu neaizskaramību, atturēšanos no draudiem vai spēka lietošanas un valstu brīvību izvēlēties vai mainīt savus drošības pasākumus. Padome paziņoja, ka minētie principi nav nedz apspriežami, nedz pārskatāmi vai no jauna interpretējami un ka to pārkāpšana no Krievijas puses ir šķērslis kopējai un nedalāmai drošības telpai Eiropā un apdraud mieru un stabilitāti Eiropā. Atgādinādama Eiropadomes 2021. gada 16. decembra secinājumus, Padome atkārtoti uzsvēra, ka jebkādai turpmākai Krievijas veiktai militārai agresijai pret Ukrainu būs smagas sekas un augsta maksa, kas ietvers plašu ierobežojošo pasākumu klāstu, kuri skars nozares un indivīdus un kuri tiks pieņemti koordinācijā ar partneriem.
(3)

Cornells Wellness Instant Hand Sanitizer Gel, Cornells Wellness Sports Sanitizer Spray Power Up, Cornells Wellness Sports Sanitizer Spray Full Throttle un Cornells Wellness Instant Hand Sanitizer Spray kā aktīvo vielu satur propān-2-olu. Leucillin Family Sanitiser kā aktīvo vielu satur aktīvo hloru, kas izdalās no nātrija hipohlorīta. Gan propān-2-ols, gan aktīvais hlors, kas izdalās no nātrija hipohlorīta, abi ir apstiprināti lietošanai 1. produkta veida biocīdos (“Cilvēka higiēnai paredzētie”), kas definēti Regulas (ES) Nr. 528/2012 V pielikumā.
(7)

Šajā lēmumā norādītajos gadījumos Komisija attiecīgajā kopsavilkuma ziņojumā (2) ir informējusi dalībvalstis par to summu novērtējumu, kuras no finansējuma izslēdzamas sakarā ar to neatbilstību Savienības tiesībām.
PADOMES LĒMUMS (ES) 2021/1404

(2021. gada 28. jūnijs)

par to, lai Savienības vārdā parakstītu Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Tunisijas Republiku, no otras puses

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,

ņemot vērā Eiropas Komisijas priekšlikumu,

tā kā:

(1) Padome 2008. gada 9. decembrī pilnvaroja Komisiju sākt sarunas ar Tunisijas Republiku par Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Tunisijas Republiku, no otras puses ("nolīgums”). Sarunas tika sekmīgi noslēgtas, 2017. gada 11. decembrī parafējot nolīgumu.

(2) Nolīguma parakstīšana Savienības vārdā neietekmē kompetenču sadalījumu starp Savienību un tās dalībvalstīm. Šo lēmumu nevajadzētu interpretēt tā, ka ar to tiek izmantota Savienības iespēja īstenot savu ārējo kompetenci jomās, uz kurām attiecas nolīgums un kuras ir dalītā kompetencē, ciktāl Savienība šādu kompetenci vēl nav īstenojusi iekšēji.

(3) Nolīgums būtu jāparaksta,

IR PIEŅĒMUSI ŠO LĒMUMU.

1. pants Ar šo tiek atļauts Savienības vārdā parakstīt Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Tunisijas Republiku, no otras puses, ar noteikumu, ka tas tiks noslēgts (1).

2. pants Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.

3. pants Šis lēmums stājas spēkā tā pieņemšanas dienā.

Luksemburgā, 2021. gada 28. jūnijā Padomes vārdā – priekšsēdētāja M. do C. ANTUNES

(1) Nolīguma tekstu publicēs kopā ar lēmumu par tā noslēgšanu.
(10)

Draudus demokrātijai un tiesiskumam rada personas, kas kavē vai apdraud demokrātisko politisko procesu, pastāvīgi radot šķēršļus valdības izveidei vai kavējot vai nopietni apdraudot vēlēšanu rīkošanu, tostarp jo īpaši nākamās 2022. gada maijā plānotās vispārējās vēlēšanas Libānā. Minētās personas veicina savtīgas intereses – neatkarīgi no tā, vai tās ir to personīgās intereses vai to kopienas vai politiskās grupas konkrētas intereses –, kaitējot Libānas sabiedrības interesēm, galvenokārt cenšoties ļaunprātīgi izmantot noteikumus, kas reglamentē politisko spēku iesaisti valdības veidošanā, lai bloķētu jaunas valdības izveidi un saglabātu status quo. Darbības, kas apdraud demokrātiju un tiesiskumu, varētu būt arī vēlēšanu kavēšana vai apdraudēšana.
(2)

Grieķija kopš 2010. gada ir saņēmusi ievērojamu finansiālās palīdzības apjomu, kā rezultātā Grieķijas atlikušās saistības pret eurozonas dalībvalstīm, Eiropas Finanšu stabilitātes instrumentu un Eiropas Stabilitātes mehānismu kopumā ir 242 152 miljoni EUR. Grieķija saņēma Eiropas partneru finansiālo atbalstu ar atvieglotiem noteikumiem, un 2012. gadā tika veikti īpaši pasākumi, lai uzlabotu parāda atmaksājamību, un vēlreiz 2017. gadā Eiropas Stabilitātes mehānisma ietvaros. Eurogrupa 2018. gada 22. jūnijā panāca politisku vienošanos īstenot papildu pasākumus nolūkā nodrošināt parāda atmaksājamību. Par dažiem no šiem pasākumiem (tajā skaitā par tādu summu pārvešanu, kas līdzvērtīgas ienākumiem, kurus eurozonas valstu centrālās bankas nopelnījušas no Grieķijas valsts obligācijām, kas tiek turētas saskaņā ar Nolīgumu par neto finanšu aktīviem un Vērtspapīru tirgu programmu) Eurogrupā var vienoties divreiz gadā, pamatojoties uz pozitīviem ziņojumiem par pastiprināto uzraudzību attiecībā uz to, kā Grieķija ievēro savas pēcprogrammas politikas saistības. Pamatojoties uz vienošanos, ko attiecīgi 2019. gada aprīlī, 2019. gada decembrī, 2020. gada jūnijā, 2020. gada novembrī un 2021. gada jūnijā panāca Eurogrupa, tika atļauts izmantot no politikas atkarīgo parāda pasākumu pirmās piecas daļas.
1. PIELIKUMS

Formāts, kādā saskaņā ar Eiropas Parlamenta un Padomes Direktīvas (ES) 2019/904 13. panta 1. punkta d) apakšpunktu ziņojami dati par tirgū laistiem plastmasu saturošiem zvejas rīkiem un savāktiem par atkritumiem kļuvušiem zvejas rīkiem

A. Formāts, kādā ziņojami dati par tirgū laistiem plastmasu saturošiem zvejas rīkiem (1)

Linuma plātnes no biezas auklas (2) (Ø > 1 mm) Linuma plātnes no plānas auklas (Ø ≤ 1 mm) Citi plastmasas zvejas rīki vai to daļas Zvejas rīka daļas, kas nav no plastmasas (3) Bojas, pludiņi, virves Kopā (*1) = (tonnās) A + B + C + D + E A B C D = I + K E = F + J + L Plastmasas kopā = A + B + C + F A B C F — Polipropilēns (PP) — Polietilēns (PE) — Lielmolekulārs polietilēns (HMPE) — Neilons — Citas plastmasas (PET, PVC, HDPE, EVA u. c.) — Polimēru sajaukums Metāli kopā G = I + J I J — Tērauds — Alumīnijs — Svins — Citi metāli vai metālu sajaukums Kaučuks kopā H = K + L K L

B. Formāts, kādā ziņojami dati par savāktiem par atkritumiem kļuvušiem zvejas rīkiem (4)

Kopā Linuma plātnes no biezas auklas (5) (Ø > 1 mm) Linuma plātnes no plānas auklas (Ø ≤ 1 mm) Citi plastmasas zvejas rīki vai to daļas Zvejas rīka daļas, kas nav no plastmasas (6) Bojas, pludiņi, virves Kopā (*2) = (tonnās) A + B + C + D + E A B C D = I + K E = F + J + L Plastmasas kopā = A + B + C + F A B C F — Polipropilēns (PP) — Polietilēns (PE) — Lielmolekulārs polietilēns (HMPE) — Neilons — Citas plastmasas (PET, PVC, HDPE, EVA u. c.) — Polimēru sajaukums Metāli kopā G = I + J I J — Tērauds — Alumīnijs — Svins — Citi metāli vai metālu sajaukums Kaučuks kopā H = K + L K L

(1) Dati jāziņo, izteikti masas mērvienībās (tonnās); kvalitātes pārbaudes ziņojumā jānorāda, vai ir izmantoti pārrēķina koeficienti (piemēram, no tilpuma uz masas mērvienībām).

(*1) Ziņojumā obligāti jānorāda tikai zvejas rīku un to sastāvdaļu kopējais apjoms (baltajā ailē).

Melnā krāsā ieēnotās ailes nav relevantas.

(2) “Aukla” aptver visas auklas, saites, vieglas virves u. c. neatkarīgi no tā, vai tās sastāv no viena pavediena (monopavediena) vai vairākiem pavedieniem, kas savīti vai sapīti kopā, veidojot vienu daudzvijumu auklu.

(3) Piemēram, metāla gremdes, kaučuka skrituļi, izkļūšanas ierīces/režģi u. c.

(4) Dati jāziņo, izteikti masas mērvienībās (tonnās); kvalitātes pārbaudes ziņojumā jānorāda, vai ir izmantoti pārrēķina koeficienti (piemēram, no tilpuma uz masas mērvienībām).

(*2) Ziņojumā obligāti jānorāda tikai zvejas rīku un to sastāvdaļu kopējais apjoms (baltajā ailē). Tas ietver visus plastmasu saturošos zvejas rīkus, kā arī visas atsevišķās sastāvdaļas, vielas vai materiālus, kas šādu zvejas rīku izmešanas, tostarp pamešanas vai pazaudēšanas brīdī, bija to daļa vai tiem piestiprināti. Melnā krāsā ieēnotās ailes nav relevantas.

(5) “Aukla” aptver visas auklas, saites, vieglas virves u. c. neatkarīgi no tā, vai tās sastāv no viena pavediena (monopavediena) vai vairākiem pavedieniem, kas savīti vai sapīti kopā, veidojot vienu daudzvijumu auklu.

(6) Piemēram, metāla gremdes, kaučuka skrituļi, izkļūšanas ierīces/režģi u. c.
(5)

2021. gadam Direktīvas 2003/87/EK 9. pantā minētais Savienības kvotu kopajoms ir 1 571 583 007, kā noteikts Komisijas Lēmuma (ES) 2020/1722 (3) 1. pantā. Saskaņā ar Direktīvas 2003/87/EK 10. panta 1. punkta pirmo un otro daļu tika aprēķināts, ka 10.a panta 5. punktā paredzētais maksimālais (ikgadējais) apjoms ir 43 % no 1 571 583 007, t. i., 675 780 693. No šīm 675 780 693 kvotām saskaņā ar Direktīvas 2003/87/EK 10.a panta 8. punktu ik gadu būtu jāatskaita 32 500 000 kvotu, tādējādi 2021. gadam maksimālais apjoms ir 643 280 693. Ja dalībvalstu un EEZ EBTA valstu iesniegtie dati liecinātu, ka provizoriskie ikgadējie bezmaksas kvotu apjomi katrai iekārtai, piemērojot relevanto Deleģētās regulas (ES) 2019/331 V pielikumā noteikto koeficientu, pārsniedz Direktīvas 2003/87/EK 10.a panta 5. punktā minēto maksimālo daudzumu, tad saskaņā ar Direktīvas 2003/87/EK 10.a panta 5.a punktu maksimālā pieejamā apjoma palielināšanai tiktu izmantots papildu apjoms līdz 3 % no kopējā kvotu daudzuma, un tas desmit gadu periodā no 2021. līdz 2030. gadam ir 413 420 157. Tomēr tas tā nebija. Tāpēc ikgadējam starpnozaru korekcijas koeficientam vajadzētu būt 100 %.
(11)

Saskaņā ar Regulas (ES) Nr. 1306/2013 54. panta 3. punktu dalībvalstis, pienācīgi to pamatojot, var pieņemt lēmumu neturpināt atgūšanu. Šādu lēmumu var pieņemt vienīgi tādos gadījumos, ja līdzekļu atgūšanas izmaksas, kas jau radušās vai kas varētu rasties, kopā pārsniedz atgūstamo līdzekļu summu vai ja atgūšana izrādās neiespējama debitora vai par pārkāpumu juridiski atbildīgās personas maksātnespējas dēļ, kas ir konstatēta un apstiprināta saskaņā ar attiecīgās dalībvalsts tiesību aktiem. Ja šādu lēmumu pieņem četru gadu laikā pēc atgūšanas pieprasījuma dienas vai astoņu gadu laikā pēc prasības iesniegšanas valsts tiesā, neatgūšanas finansiālās sekas 100 % apmērā būtu jāsedz no Savienības budžeta. Gan summas, par kurām dalībvalsts pieņem lēmumu neturpināt atgūšanu, gan tās lēmuma pamatojums ir norādīts kopsavilkuma ziņojumā, kas minēts Regulas (ES) Nr. 1306/2013 54. panta 4. punktā saistībā ar tās 102. panta 1. punkta pirmās daļas c) apakšpunkta iv) punktu. Tātad šīs summas nebūtu jāsedz attiecīgajām dalībvalstīm, un tāpēc tās būtu jāsedz no Savienības budžeta.
(4)

Hlorpirifoss nav apstiprināts kā aktīva viela saskaņā ar Eiropas Parlamenta un Padomes Regulu (EK) Nr. 1107/2009 (2), un tāpēc Savienībā to aizliegts laist tirgū un izmantot augu aizsardzības līdzekļos. Hlorpirifoss nav apstiprināts kā aktīva viela saskaņā ar Eiropas Parlamenta un Padomes Regulu (ES) Nr. 528/2012 (3), un tāpēc Savienībā to aizliegts laist tirgū un izmantot biocīdos. Turklāt hlorpirifoss nav reģistrēts kādam citam lietojumam saskaņā ar Eiropas Parlamenta un Padomes Regulu (EK) Nr. 1907/2006 (4), un tāpēc to nav atļauts šādam citam lietojumam ražot vai laist Savienības tirgū apjomos, kas gadā uz vienu ražotāju vai importētāju ir viena tonna vai vairāk.
PIELIKUMS

1. pielikums, 1. VARIANTS, vāka 2. lappuse: TIR karnetes paraugs Nr. 5 “règles relatives à l’utilisation du carnet TIR”

vārdu “quatre” aizstāj ar vārdu “huit”;

1. pielikums, 1. VARIANTS, vāka 3. lappuse: TIR karnetes paraugs, 1. variants, Nr. 5 “rules regarding the use of the TIR Carnet”

vārdu “four” aizstāj ar vārdu “eight”;

1. pielikums, 1. VARIANTS, TIR karnetes parauga 5. lappuse (balta), kupons Nr. 1

“Esošo kuponu Nr. 1” aizstāj ar šādu: (1)

1. pielikums, 1. VARIANTS, TIR karnetes parauga 1. varianta 6. lappuse (zaļa), kupons Nr. 2

“Esošo kuponu Nr. 2” aizstāj ar šādu: (2)

1. pielikums, 2. VARIANTS, vāka 2. lappuse: TIR karnetes paraugs Nr. 5 “règles relatives à l’utilisation du carnet TIR”

vārdu “quatre” aizstāj ar vārdu “huit”;

1. pielikums, 2. VARIANTS, vāka 3. lappuse: TIR karnetes paraugs, 1. variants, Nr. 5 “rules regarding the use of the TIR Carnet”

vārdu “four” aizstāj ar vārdu “eight”;

1. pielikums, 2. VARIANTS, TIR karnetes parauga 12. lappuse (balta), kupons Nr. 1

“Esošo kuponu Nr. 1” aizstāj ar šādu: (3)

1. pielikums, 2. VARIANTS, TIR karnetes parauga 13. lappuse (zaļa), kupons Nr. 2

“Esošo kuponu Nr. 2” aizstāj ar šādu: (4)

(1) Skatīt šā pielikuma 2. lpp.

(2) Skatīt šā pielikuma 3. lpp.

(3) Skatīt šā pielikuma 4. lpp.

(4) Skatīt šā pielikuma 5. lpp.
(2)

Vēstulē, kas Komisijā reģistrēta 2020. gada 18. jūnijā, Lietuva pieprasīja atļauju no 2021. gada 1. janvāra līdz 2024. gada 31. decembrim turpināt piemērot īpašu pasākumu, atkāpjoties no Direktīvas 2006/112/EK 287. panta (“atkāpes pasākums”), un paugstinātu minētā atbrīvojuma robežvērtību līdz 55 000 EUR (“paaugstinātā robežvērtība”). Dalībvalstīm līdz 2024. gada 31. decembrim jāpieņem un jāpublicē normatīvie un administratīvie akti, kas vajadzīgi, lai izpildītu Padomes Direktīvas (ES) 2020/285 (3) 1. pantu, kas nosaka vienkāršākus PVN noteikumus mazajiem uzņēmumiem un cita starpā no 2025. gada 1. janvāra svītro Direktīvas 2006/112/EK 287. pantu.
202.

Denis Yurievich KHARITONOV (Денис Юрьевич ХАРИТОНОВ)

Amats(-i): “Donbasa brīvprātīgo savienības” (Union of Donbas volunteers) Astrahaņas nodaļas reģionālā vadītāja vietnieks; Astrahaņas apgabala Domes deputāts; Wagner Group algotnis Dzimšanas datums: 16.3.1980. Dzimšanas vieta: Astrakhan Oblast, Krievijas PFSR Valstspiederība: Krievija Pase: 76 2759110 Izdevusi Iekšlietu ministrija 30001 Derīguma termiņš: 10.3.2030. Adrese: Village of Ilyinka, Astrakhan Oblast, Krievijas Federācija Dzimums: vīrietis

Denis Kharitonov ir “Donbasa brīvprātīgo savienības” (Union of Donbas volunteers) Astrahaņas nodaļas reģionālā vadītāja vietnieks, Astrahaņas apgabala Domes deputāts un Wagner Group algotnis. Viņš cīnījās Donbasā separātistu Steppe bataljonā, kur viņš komandēja portatīvā pretgaisa raķešu kompleksa vadu. Viņš pieļāva, ka, atrodoties Donbasā, personīgi notrieca Ukrainas helikopteru un divus Su-25 lidaparātus. Viņš ir apbalvots ar Krievijas Federācijas ordeni “Par nopelniem tēvzemes labā”. Viņš ir saņēmis arī iekšējus Wagner Group apbalvojumus, kā arī apbalvojumus no “Donbasa brīvprātīgo savienības” (Union of Donbas volunteers) vadītāja un tā sauktās “Doņeckas Tautas Republikas” bijušā premjerministra Alexander Borodai (uz kuru attiecas ierobežojošie pasākumi, pamatojoties uz Padomes Lēmumu 2014/145/KĀDP). Tādējādi viņš aktīvi atbalstīja darbības un īstenoja politiku, kas grauj un apdraud Ukrainas teritoriālo integritāti, suverenitāti un neatkarību.
1)

lēmuma 3. panta 1. punktu aizstāj ar šādu: “1. Dalībvalstis veic pasākumus, kas vajadzīgi, lai novērstu, ka to teritorijā ieceļo vai to šķērso pielikumā uzskaitītās personas, kuras: a) ir atbildīgas par nopietniem cilvēktiesību pārkāpumiem vai pilsoniskās sabiedrības un demokrātiskās opozīcijas apspiešanu, vai kuru darbība citādi nopietni apdraud demokrātiju vai tiesiskumu Baltkrievijā, un citas personas, kas ar tām saistītas; b) gūst labumu no Lukašenko režīma vai atbalsta to; vai c) organizē vai sekmē Lukašenko režīma veiktās darbības, ar kurām tiek veicināta: i) Savienības ārējo robežu nelikumīga šķērsošana; vai ii) aizliegtu preču nodošana un nelikumīga tādu preču, kurām tiek piemēroti ierobežojumi, tostarp bīstamu preču, nodošana uz kādas dalībvalsts teritoriju.”;
(6)

Nozīmīgas uzraudzītās iestādes apvienošanās vai sadalīšanas rezultātā var būt nepieciešams veikt grozījumus iestādes statūtos, lai atspoguļotu šīs iestādes situāciju apvienošanās vai sadalīšanas rezultātā. Šādos gadījumos apvienošanās vai sadalīšanas uzraudzības novērtējumā ņem vērā arī no tās izrietošos grozījumus iestādes statūtos, neraugoties uz to, ka uz šo grozījumu apstiprināšanu attiecas atsevišķa uzraudzības procedūra. Tādēļ ir lietderīgi atļaut deleģēt lēmumus, ar kuriem apstiprina statūtu grozījumus, ja šie grozījumi izriet no apvienošanās vai sadalīšanas.
(12)

Tāpēc atsauces uz saskaņotajiem standartiem EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 un EN 303 276 V1.1.1 no Eiropas Savienības Oficiālā Vēstneša C sērijas (6) ir jāsvītro, jo tās ir pārskatītas. Īstenošanas lēmuma (ES) 2020/167 III pielikumā ir norādītas atsauces uz Direktīvas 2014/53/ES īstenošanas vajadzībām izstrādātajiem saskaņotajiem standartiem, kuras no Eiropas Savienības Oficiālā Vēstneša C sērijas tiek atsauktas. Tāpēc ir lietderīgi šīs atsauces iekļaut minētajā pielikumā.
vai nu

II.1.2. ir pārstrādāts no svaigpiena, kas iegūts tikai no vienas sugas dzīvniekiem, konkrētāk, no sugas [Bos taurus] (17) [Ovis aries] (17) [Capra hircus] (17), un piena produkta pārstrādē izmantotajam svaigpienam ir veikta:
1)

ar šādu pantu aizstāj 3. pantu: “3. pants Finansējuma plānu sniegšanas prasības 1. Nacionālās kompetentās iestādes ECB iesniedz EBI Pamatnostādnēm par saskaņotām definīcijām un veidnēm kredītiestāžu finansēšanas plāniem saskaņā ar Eiropas Sistēmisko risku kolēģijas 2012. gada 20. decembra ieteikumu (ESRB/2012/2) (*1) (tālāk tekstā – “EBI 2019. gada pamatnostādnes”) atbilstošus finansējuma plānus šādu kredītiestāžu, kas iedibinātas to attiecīgajās iesaistītajās dalībvalstīs, finansējuma plānus: a) nozīmīgu kredītiestāžu augstākajā konsolidācijas līmenī iesaistītajās dalībvalstīs konsolidētus plānus; b) nozīmīgu kredītiestāžu, kuras neietilpst uzraudzītā grupā, individuālus plānus; c) tādu mazāk nozīmīgu kredītiestāžu plānus, kuru finansējuma plānus attiecīgā nacionālā kompetentā iestāde vāc saskaņā ar EBI 2019. gada pamatnostādnēm. 2. Nacionālās kompetentās iestādes, kuras vāc tādu nozīmīgo kredītiestāžu finansējuma plānus, kas nav minētas 1. punkta a) un b) apakšpunktā, sniedz šos plānus ECB, ja tie atbilst EBI 2019. gada pamatnostādnēm. 3. Finansējuma plānus iesniedz ECB, ievērojot saskaņotos norādījumus un veidnes, kas minētas EBI 2019. gada pamatnostādnēs. Finansējuma plāniem ir iepriekšējā gada 31. decembra pārskatu sniegšanas atsauces datums. Ja saskaņā ar nacionālajiem tiesību aktiem kredītiestādēm savu finanšu informāciju atļauts sniegt, pamatojoties uz pārskata gada beigām, kas atšķiras no kalendārā gada beigām, par pārskata atsauces datumu uzskata pēdējo pieejamo pārskata gada beigu datumu. (*1) EBA/GL/2019/05. Pieejamas EBI interneta vietnē.”;"
3)

lēmuma 6. panta 1. punktu aizstāj ar šādu: “6. pants 1. Tiek iesaldēti visi līdzekļi un saimnieciskie resursi, kas ir šādu fizisku vai juridisku personu, vienību vai struktūru īpašumā, pieder tām, ir to turējumā vai kontrolē: a) fiziskas personas no Mjanmas bruņotajiem spēkiem (Tatmadaw), Mjanmas policijas spēkiem un robežsargu policijas, kas ir atbildīgas par smagiem cilvēktiesību pārkāpumiem Mjanmā/Birmā; b) fiziskas un juridiskas personas, vienības vai struktūras, kuru darbības, politika vai rīcība apdraud demokrātiju vai tiesiskumu Mjanmā/Birmā vai kuras iesaistās darbībās, kas apdraud mieru, drošību vai stabilitāti Mjanmā/Birmā, vai sniedz atbalstu šādām darbībām; c) fiziskas personas no Mjanmas bruņotajiem spēkiem (Tatmadaw), Mjanmas policijas spēkiem un robežsargu policijas, kas ir atbildīgas par šķēršļu likšanu humānās palīdzības sniegšanai tiem civiliedzīvotājiem, kam tā ir vajadzīga; d) fiziskas personas no Mjanmas bruņotajiem spēkiem (Tatmadaw), Mjanmas policijas spēkiem un robežsargu policijas, kas ir atbildīgas par šķēršļu likšanu neatkarīgu izmeklēšanu veikšanai par iespējamiem smagiem cilvēktiesību pārkāpumiem vai aizskārumiem; e) juridiskas personas, vienības vai struktūras, kas pieder Mjanmas bruņotajiem spēkiem (Tatmadaw), Mjanmas policijas spēkiem vai ir to kontrolē, vai kas rada ienākumus, sniedz finansiālu atbalstu Mjanmas bruņotajiem spēkiem (Tatmadaw) vai saņem no tiem atbalstu; vai f) fiziskas vai juridiskas personas, vienības vai struktūras, kas ir saistītas ar a)–e) apakšpunktā minētajām personām, vienībām vai strkutūrām, kā uzskaitīts pielikumā.”;
(1)

Attiecībā uz kvotu izsoli periodā, kas sākas 2021. gada 1. janvārī, ar Eiropas Parlamenta un Padomes Direktīvu (ES) 2018/410 (2) tika grozīts Direktīvas 2003/87/EK 10. panta 2. punkts un II.a pielikums. Saskaņā ar Direktīvas 2003/87/EK 10. panta 2. punkta a) apakšpunktu 90 % no to kvotu kopējā daudzuma, kas piešķirtas saskaņā ar Direktīvas 2003/87/EK III nodaļu (“vispārīgās kvotas”) un ko paredzēts izsolīt, sadala starp dalībvalstīm tādās daļās, kas ir vienādas ar verificēto emisiju daļu ES ETS 2005. gadā vai vidējo radītāju laikposmā no 2005. gada līdz 2007. gadam (atkarībā no tā, kura no vērtībām ir lielāka). Saskaņā ar Direktīvas 2003/87/EK 10. panta 2. punkta b) apakšpunktu atlikušos 10 % no kopējā izsolāmo vispārīgo kvotu daudzuma sadala starp dažām dalībvalstīm Savienības solidaritātes, izaugsmes un starpsavienojumu labad, tādējādi kvotu apjomu, ko šīs dalībvalstis izsola, palielinot par Direktīvas 2003/87/EK II.a pielikumā norādīto procentuālo daudzumu.